Lørdag aften spiller Danmark mod Island i den afgørende puljekamp ved U21-EM. Det er samtidig den sidste kamp på Aalborg stadion, måske. Der er hverken planlagt semifinaler eller finaler på Aalborg Stadion, men en lille mulighed for ekstra international fodbold i Nordjylland er stadig åben. - Der er tre hold der kvalificerer sig til OL i denne turnering. England er allerede med som vært. Så hvis England ikke når semifinalen, så skal der spilles en kamp om den sidste OL-billet, og den kamp spilles i Aalborg, fortæller Jacob Wadland fra DBU til TV2/Nord. England har startet turneringen med to uafgjorte, hvilket betyder de ryger ud, hvis de ikke besejrer Tjekkiet i den sidste kamp. Danmark står efter sejren mod Hviderusland med gode muligheder for at spille sig i semifinalen.
Flasker resultaterne sig, så kan Danmarks U-21 drenge få en tredje kamp på Aalborg stadion.